Middelsstore (25-30 millimeter), kraftige trebukker. Antennene er tynne, hos hannen noe lengre enn kroppen. Kjevene er litt forlengede, men nokså spinkle. Hodet har rundede fasettøyne og er tydelig innsnevret foran (med snute). Pronotum er mye bredere enn langt, med to skarpe kroker på sidekanten i den fremre halvdelen. Hos hannen er det tett kledt med fine, ullaktige, gule hår. Dekkvinegen er betydelig bredere enn pronotum, noe hvelvede med rundede sider og avrundede "skuldre".